части, които не са обработени
 Предприятия или обекти за производство на междинни продукти
 Междинни продукти
 Торове и подобрители на почвата
 Преработен животински протеин, включително смеси и продукти, различни от храни за домашни любимци, съдържащи такъв протеин
 Преработен оборски тор, производни продукти от преработен оборски тор и гуано от прилепи
 Складове за производни продукти
 Всички производни продукти
 3. Страната вносител изготвя списък на временно одобрените обекти, както е посочено в тока 2.1.1, и ги прави обществено достояние.
 4. Условия и процедури за предоставяне на временно одобрение:
 а)
 Ако вносът на съответния животински продукт от страната износител е разрешен от страната вносител и ако са определени съответните условия за внос и изисквания за сертифициране по отношение на съответния продукт.
 б)
 Ако компетентният орган на страната износител е предоставил на страната вносител достатъчно гаранции, че обектите, фигуриращи в неговия списък или неговите списъци, отговарят на съответните ветеринарносанитарни изисквания на страната вносител и официално е одобрил обектите, фигуриращи в списъците, за износ за страната вносител.
 в)
 Компетентният орган на страната износител трябва да притежава истински правомощия да прекратява дейностите по износа към страната вносител от обект, за който посоченият орган е предоставил гаранции, в случаи на неспазване на посочените гаранции.
 г)
 Верификацията в съответствие с разпоредбите на член 71 от споразумението, извършвана от страната вносител, може да бъде част от процедурата по предоставяне на временно одобрение. Тази верификация се отнася до структурата и организацията на компетентния орган, който отговаря за предоставянето на одобрение на обекта, и до правомощията, с които разполага този компетентен орган, и гаранциите, които може да предостави във връзка с изпълнението на правилата на страната вносител. Тези проверки може да включват инспекция на място в определен представителен брой обекти, фигуриращи в списъка или списъците, предоставени от страната износител.
 Предвид специфичната структура и разделението на компетенциите в Европейския съюз, подобна верификация в Европейския съюз може да засяга отделни държави членки.
 д)
 Въз основа на резултатите от верификацията, посочена в буква г), страната вносител може да измени съществуващия списък с обекти.
 ПРИЛОЖЕНИЕ IX КЪМ ГЛАВА 4
 ПРОЦЕС ЗА ОПРЕДЕЛЯНЕ НА ЕКВИВАЛЕНТНОСТТА
 1. Принципи
 а)
 Еквивалентността може да бъде определена за отделна мярка или за групи от мерки или системи, свързани с определена стока или с категории стоки или с всички тях.
 б)
 Прегледът на еквивалентността, извършван от страната вносител, на искане, отправено от страната износител, за признаване на нейните мерки по отношение на конкретна стока, не може да бъде причина за смущение на търговията или за прекъсване на текущия внос от страната износител на въпросната стока.
 в)
 Определянето на еквивалентността на мерките е интерактивен процес между страната износител и страната вносител. Процесът се състои в обективното доказване на еквивалентността на отделните мерки от страната износител и обективната оценка на доказателствата с оглед на възможното признаване на еквивалентността от страната вносител.
 г)
 Окончателното признаване на еквивалентността на съответните мерки на страната износител зависи изцяло от страната вносител.
 2. Предварителни условия
 а)
 Процесът зависи от ветеринарносанитарния статут или от статута по отношение на вредителите, от законодателството и ефективността на системата за инспекция и контрол, свързана